stanford-oval/wikipedia huggingface dataset:
ג'יימס קרייג אדמסון
שירות בנאס"א

אדמסון גויס במרכז החלל לינדון ב. ג'ונסון בשנים 1981 – 1992 בשלב מבחן הטיסה התפעולי של תוכנית ההסעות, שימש כטייס בדיקת מחקר וקצין אווירודינמיקה בבקרת המשימה אדמסון נבחר על ידי נאס"א כאסטרונאוט בשנת 1984, והיה כשיר למשימה בטיסות מעבורת החלל..
במשימה הראשונה STS-28 החללית שוגרה ב-8 באוגוסט. ברוסטר שו היה מפקד צוות ואדמסון היה מומחה משימה. החללית הקיפה את כדור הארץ 80 פעמים ב-121 שעות החללית נחתה בכדור הארץ ב-13 באוגוסט 1989 המשימה נשאה מטען מסווג של מחלקת ההגנה ומספר מטענים משניים. כאשר חזר מהמשימה הוא קיבל את התפקיד מנהל ניתוח עיבוד המעבורות במרכז החלל קנדי.
במשימה השנייה החללית שוגרה ב-2 באוגוסט 1991. ג'ון בלאהה הי המפקד צוות של STS-43 ואדמסון היה מומחה משימה. במשימה זו החללית הקיפה את כדור הארץ 142 פעמים ב-213 שעות ונחתה בכדור הארץ אחרי 9 ימים ב-11 באוגוסט 1991 במהלך טיסה זו ביצע אדמסון את מבחן הטיסה הראשון של הטייס הדיגיטלי האוטומטי של אורביטל.
לאחר פרישתו של אדמסון משירות ממשלתי ביוני 1992, הוא המשיך כיועץ ניהולי של נאס"א ותעשיית החלל. עד ספטמבר 1994 שימש כיועץ ניהול ומתכנן אסטרטגי בחברת לוקהיד בתחום פעולות טיסה בחלל האנושי. הוא גם נבחר על ידי מנהל נאס"א לשמש במועצה המייעצת של נאס"א.
פרסים ואותות הוקרה

במהלך חייו זכה אדמסון להרבה מאוד פרסים ביניהם: מדליות אוויר, מדליית שירות עליון להגנה, מדליית שירות מכובד, מדליית ציון לשבח של הצבא, מדליית שירות של נאס"א, שתי מדליות טיסה של נאס"א ועוד
הערות שוליים

1 2  Adamson, www.astronautix.com
↑  James Craig Adamson, Oxford Reference
ג'ודית רזניק

| --- | --- |

ג'ודית רזניק
 לידה:  5 באפריל 1949 אקרון, ארצות הברית
 נהרגה:  28 בינואר 1986 (בגיל 36) פלורידה, ארצות הברית
 מידע כללי
 בשירות:  אסטרונאוטית בשירות נאס"א
 לאום:  אמריקאי ארצות הברית
 השכלה:  אוניברסיטת קרנגי מלון  Firestone High School  אוניברסיטת מרילנד 
 עיסוק בעבר:  מהנדסת
 תקופת השירות:  1978 – 28 בינואר 1986, נהרגה באסון הצ'לנג'ר (כ־8 שנים)
 זמן שהייה בחלל:  6 ימים ו-56 דקות
 ביוגרפיה בנאס"א:  ג'ודית רזניק
 משימות
 STS-41-D‏, STS-51-L
  
 עיטורים
 
 
רזניק במהלך משימה STS-41-D
ג'ודית ארלין רזניק (בשם מלא באנגלית: Judith Arlene Resnik; ‏5 באפריל 1949 – 28 בינואר 1986) הייתה אסטרונאוטית יהודייה-אמריקאית, שנהרגה באסון מעבורת החלל צ'לנג'ר שהתפוצצה במהלך המראתה לחלל. רזניק הייתה היהודייה הראשונה ששהתה בחלל (היהודי הראשון היה בוריס וולינוב), והאסטרונאוטית האמריקאית השנייה, אחרי סאלי רייד ובכך גם האישה הרביעית בחלל.
ביוגרפיה > ילדותה ונעוריה

רזניק נולדה באקרון שבאוהיו, למרווין, אופטומטריסט, ולשרה רזניק, מהגרים יהודים מאוקראינה. היא למדה בבית ספר עברי ובבית הספר התיכון פיירסטון (אנ'). את בת המצווה שלה חגגה בבית כנסת מקומי, אך בבגרותה לא הייתה דתית, וסלדה מההתייחסות אליה כ"האסטרונאוטית היהודייה הראשונה". הצטיינה במיוחד במתמטיקה. היה לה אח צעיר ממנה בארבע שנים.
בין תחביביה היו נגינה קלאסית על פסנתר, רכיבה על אופניים, ריצה וטיסה.
ביוגרפיה > לימודים

בשנת 1966 התקבלה ללימודי מתמטיקה באוניברסיטת קרנגי מלון (באותו זמן - קרנגי טק) בפיטסבורג שבפנסילבניה, אך במהרה איבדה עניין בחלקים התאורטיים של המקצוע, וחיפשה תחום בו המתמטיקה הייתה שימושית. היא החליטה לעבור ללמוד הנדסת חשמל, וב-1970 סיימה תואר ראשון בתחום זה. ב-1977 קבלה תואר דוקטור בהנדסת חשמל מאוניברסיטת מרילנד.
קריירה מוקדמת

עם סיום לימודי התואר הראשון, התקבלה לעבודה כמהנדסת חשמל בחברת RCA בניו ג'רזי. ב-1971 עברה לעבוד בסניף אחר של החברה, בווירג'יניה. במסגרת תפקידה תכננה מעגלים משולבים עבור מערכות בקרה של מכ"ם. היא גם סיפקה תמיכה הנדסית למערכות טילים וטלמטריה של נאס"א, ופרסמה מאמר על הליכי תכנון של מעגלים משולבים למטרות מיוחדות.
בין 1974 ל-1977 עבדה כמהנדסת ביו-רפואית במעבדה לנוירופיזיולוגיה של המכונים הלאומיים לבריאות שבמרילנד. היא ביצעה שם מחקרים ביו-רפואיים וניסויים בפיזיולוגיה של מערכות חזותיות. לאחר מכן עבדה תקופה קצרה כמהנדסת מערכות בכירה בפיתוח מוצרים בחברת זירוקס.
שירות בנאס"א

בינואר 1978 היא נבחרה לתוכנית להכשרת אסטרונאוטים במסגרת הקבוצה השמינית, לאחר שנענתה למודעה שנאס"א פרסמה. היא נבחרה יחד עם עוד חמש נשים, מתוך 1,000 מועמדות, ו-8,000 מועמדים בסך הכול (גברים ונשים). בתום שנת הכשרה, ביצעה מספר תפקידים הקשורים בפיתוח מעבורת החלל, ובכלל זה פיתוח תוכנת ניסויים, פיתוח הזרוע הרובוטית ותכנון טכניקות אימונים.
ב-30 באוגוסט 1984 השתתפה במשימה הראשונה של מעבורת החלל דיסקברי, STS-41-D, ובכך הפכה לאישה היהודייה הראשונה ששהתה בחלל. בטיסה זו שירתה כמומחית משימה, והפעילה את הזרוע הרובוטית, שהשתתפה בפיתוחה, ובאמצעותה הוסר גוש קרח שהצטבר על הדופן החיצונית של המעבורת.
בנוסף פרסמה וערכה ניסויים במפרש סולארי, כדרך עתידית פוטנציאלית לייצור חשמל נוסף במהלך משימות חלל. לאחר ביצוע מבחנים דינמיים רבים, הגיעה רזניק למסקנה כי הניסוי התנהג היטב והתאים לסימולציות קרקעיות של המערך.
במהלך המשימה, באחת הפעמים שבהן צולמה, היא החזיקה מול המצלמה שלט ועליו כתבה "היי אבא".
לאחר מכן נבחרה להשתתף במשימה STS-51-L, גם כן כמומחית משימה. במשימה זו שוגרה המעבורת צ'לנג'ר ב-28 בינואר 1986. 73 שניות לאחר השיגור, התפוצצה המעבורת, וכל אנשי צוותה נספו. אביה וחבר ילדות שלה היו בין הצופים בשיגור במרכז החלל קנדי. רזניק לקחה עמה לטיסה זו טבעת של אחיינה, ומנעול בצורת לב של אחייניתה. היא הייתה אמורה להפעיל את הזרוע הרובוטית של המעבורת גם במשימה זו, ולשגר לוויין מחקר לשביט היילי, שהתקרב באותו זמן לכדור הארץ.
חיים אישיים

בתחילת לימודיה פגשה את מייקל אולדק, שלמד גם הוא הנדסת חשמל בקרנגי מלון. הם נישאו ב-1970, ועבדו יחד בחברת RCA. אך בעוד מייקל פנה ללימודי משפטים, המשיכה ג'ודית בלימודי הנדסת חשמל. הם נפרדו ב-1975, משום שמייקל היה מעוניין בילדים בעוד ג'ודית רצתה להתמקד בקריירה המקצועית, והם התגרשו סופית ב-1975.
לאחר מותה גופתה נשרפה ואפרה פוזר בים הסמוך אל המקום שבו נמצאו שברי החללית.
הנצחה

מכתש רזניק, שנמצא בתוך מכתש אפולו בצד המרוחק של הירח, קרוי על שמה.
האסטרואיד 3356 רזניק נקרא על שמה.
מספר בתי ספר בארצות הברית קרויים על שמה:
ספריית בית הספר התיכון פיירסטון, שבאקרון, בו למדה, נקראה על שמה.
בית הספר היסודי פיירלאון שבאקרון שינה את שמו ל"מרכז הלמידה הקהילתי על שם רזניק", כאשר נפתח מחדש בשנת 2006.
בית ספר יסודי בגייתרסברג שבמרילנד, שנפתח ב-1992, נקרא על שמה.
אחד ממבני המעונות באוניברסיטת קרנגי-מלון, בה למדה, נקרא על שמה. בנוסף, קיים בקמפוס פסל שלה.
אגודת מהנדסי החשמל והאלקטרוניקה מעניקה את פרס ג'ודית רזניק על הישגים בתחום הנדסת חלל בתחומי העניין של האגודה.
רזניק גולמה על ידי ג'ולי פולטון בסרט הטלוויזיה "צ'לנג'ר".
אותות ועיטורים

לאחר מותה קיבלה את מדליית הכבוד של הקונגרס בתחום החלל.
מדליית טיסת החלל של נאס"א, 1984.
הערות שוליים

1 2  מאיר כהן, יהודיה ראשונה בחלל, חדשות, 25 ביוני 1984
↑  מאיר כהן, רויטרס (קייפ קנווארל), ג׳ודית רזניק, האשה השנייה שטסה בחלל, חדשות, 29 בינואר 1986
↑  עודד גרנות, אסטרונאוטית ד"ר ג'ודית רזניק אינה מדברת על מוצאה היהודי, מעריב, 25 ביוני 1984
↑  בתו של הארץ ישראלי תטוס לחלל, מעריב, 30 בינואר 1978
↑  החלל לא מחמיא לתלתליה של ג'ודי, מעריב, 3 בספטמבר 1984
↑  אבי גאניר, במשך שעה נפלו שברים מהשמים, חדשות, 29 בינואר 1986
↑  ג'ודית רזניק באתר ה jewish virtual library
↑  IEEE Judith A. Resnik Award באתר הIEEE
| --- | --- |
בקרת זהויות :  PLWABN: 9811810457205606  GND: 1231270098  ISNI: 0000 0000 2972 2593  LCCN: n88292033  NARA: 10570900  SELIBR: 306246  SNAC: w6fb8fg0  VIAF: 70501617   WorldCat (עם VIAF): 70501617
צ'ארלי טרוטר

| --- | --- |
אין תמונה חופשית
 לידה:  8 בספטמבר 1959 וילמט, ארצות הברית 
 פטירה:  5 בנובמבר 2013 (בגיל 54) שיקגו, ארצות הברית 
 השכלה:  אוניברסיטת ויסקונסין-מדיסון, האקדמיה הקולינרית של קליפורניה 
 www.charlietrotters.com
 
צ'ארלי טרוטר (באנגלית: Charlie Trotter; ‏8 בספטמבר 1959 – 5 בנובמבר 2013) היה שף ומסעדן אמריקאי.
ביוגרפיה

צ'ארלי טרוטר נולד בשיקגו, אילינוי. הוא בוגר בית הספר התיכון ניו טרייר (New Trier High School). טרוטר החל לבשל באופן מקצועי ב-1982, אחרי שקיבל תואר ראשון במדע המדינה מאוניברסיטת ויסקונסין–מדיסון. במשך חמש השנים שלאחר מכן הוא עבד ולמד בשיקגו, בסן פרנסיסקו באקדמיה הקולינרית של קליפורניה (אנ'), בפלורידה ובאירופה. בפברואר 2010 נשא טרוטר לאשה את בת זוגו משכבר הימים רושל סמיט.
צ'ארלי טרוטר הגיש תוכנית בישול בשנת 1999 ברשת PBS בשם The Kitchen Sessions with Charlie Trotter שבה הוא נתן מתכונים וטכניקות בישול. הוא סבור שבישול משול למופע ג'אז מאולתר; ואומר שכמו שבמופע שני קטעי מוזיקה לעולם לא יהיו זהים זה לזה, כך גם בבישול. הוא גם כתב 14 ספרי בישול, שלושה ספרי ניהול וקו מוצרים אורגניים ואוכל גורמה טבעי שמופצים בארצות הברית.
טרוטר היה הבעלים של חברת הנדבנות Charlie Trotter Culinary Education Foundation. הוא קיבל את פרס "הומניטר השנה" ב-2005 מידי האגודה הבינלאומית של מקצועני הבישול (International Association of Culinary Professionals). הוא הזמין קבוצות של תלמידים מבתי ספר תיכוניים ציבוריים למסעדתו כחלק מתוכנית מצוינות פעמיים-שלוש בשבוע: הם נהגו לאכול ארוחה וסופר להם איך מכינים את האוכל ואת המניעים להכנתו בצורה מסוימת.
צ'ארלי טרוטר ערך הופעת אורח בסרט "החתונה של החבר שלי", משנת 1997 שבו הוא צועק על העוזר שלו: "אני אהרוג את כל המשפחה שלך אם אתה לא תכין את זה נכון!" אני צריך שזה יהיה מושלם!" זוהי פרודיה על הסטראוטיפ של השף הכועס והצועק.
מסעדות > צ'ארלי טרוטר'ס

מסעדת "צ'ארלי טרוטר'ס" בשיקגו, שנפתחה ב-1987, נבחרה למקום ה-30 ברשימת 50 המסעדות הטובות בעולם בסקר שערך המגזין "רסטורנט" (Restaurant Magazine), ולמקום החמישי בארצות הברית בידי המגזין "רסטורנט".
היא גם הוכרה כאחת מארבעים המסעדות הטובות בארצות הברית בידי אתר GAYOT.com. המסעדה גם נבחרה למדריך "השולחנות הגדולים בעולם".
במדריך מישלן הראשון שהתפרסם לשיקגו בנובמבר 2010 קיבלה מסעדת צ'ארלי טרוטר שני כוכבים.
טרוטר נע דרך קבע בין מסעדותיו בשיקגו ובלאס וגאס. בבעלותו הייתה גם Trotter's To Go, מעדנייה וחנות הסעדה שממוקמת בלינקולן פארק, שיקגו.
מסעדות > רסטורנט צ'ארלי

ב-2008 פתח טרוטר בלאס וגאס את המסעדה השנייה שקרויה על שמו, הידועה כ"רסטורנט צ'ארלי" (Restaurant Charlie) מאז הפתיחה זכתה המסעדה לשבחים רבים ממבקרים וקיבלה כוכב במדריך מישלן האדום ב-2009. המסעדה גם זכתה בפרס ג'יימס בירד לשנת 2009 כ"מסעדה החדשה הטובה ביותר." בתוך המסעדה ממוקם בר קטן ופרטי שנודע בשם "בר צ'ארלי", שבו סועדים יושבים ומשקיפים על הכנות המטבח וקיבלו הדרכה מטרוטר והשפים שלו. העיתון לאס וגאס סאן כתב שהמסעדה הממוקמת בפלאצו (Palazzo) תיסגר ב-19 במרץ 2010 מסיבות כלכליות.
מסעדות > מסעדות נוספות

ב-2004 פתח טרוטר את C, מסעדת פירות ים בלוס קאבוס, מקסיקו.
טרוטר גם פתח מסעדה בעיר ניו יורק בבניין חדש שנבנה בפרק מדיסון אחד (One Madison Park).
ספריו של טרוטר

Charlie Trotter's 1994 ISBN 0-89815-628-9
Charlie Trotter's Vegetables 1996 ISBN 0-89815-838-9
Charlie Trotter's Seafood 1997 ISBN 0-89815-898-2
Gourmet Cooking for Dummies 1997 ISBN 0-7645-5029-2
Charlie Trotter's Desserts 1998 ISBN 0-89815-815-X
The Kitchen Sessions With Charlie Trotter 1999 ISBN 0-89815-997-0
Charlie Trotter Cooks at Home 2000 ISBN 1-58008-250-5
Charlie Trotter's Meat and Game 2001 ISBN 1-58008-238-6
Workin' More Kitchen Sessions With Charlie Trotter 2004 ISBN 1-58008-613-6
Homecooking with Charlie Trotter 2009
ספרים שטרוטר השתתף בכתיבתם

Clarke, Paul and Charlie Trotter. Lessons in Excellence from Charlie Trotter 1999 ISBN 0-89815-908-3
Lawler, Edmund and Charlie Trotter. Lessons in Service from Charlie Trotter 2001 ISBN 1-58008-315-3
Trotter, Charlie and Roxanne Klein. Raw 2003 ISBN 1-58008-470-2
לקריאה נוספת

שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 125.
הערות שוליים

↑  Leach, Robin (February 26, 2010). "Strip Scribbles: Chef Charlie Trotter weds in the Maldives". Las Vegas Sun.
↑  World's Top 50 Restaurants 2007
↑  Top 40 Restaurants in the U.S. GAYOT.com
↑  מסעדת צ'ארלי טרוטרס במדריך השולחנות הגדולים בעולם
↑  Janet Fuller, Charlie Trotter closes Las Vegas restaurant, suntimes, March 19, 2010
↑  JOSH BARBANEL, The Butler Could Do It, New York Times, November 25, 2007
↑  Homecooking with Charlie Trotter review published by thefoodpaper.com
| --- | --- |
בקרת זהויות :  BIBSYS: 14022501  GND: 104697534X  ISNI: 0000 0000 6771 3428  LCCN: n94061108  NKC: xx0193564  NTA: 162661002  SNAC: w66n13hk  SUDOC: 175844267  VIAF: 92243576   WorldCat (עם VIAF): 92243576 
השלט שמחוץ ל"צ'ארלי טרוטר'ס".
אדריאן פיטרסון

| --- | --- |

 לידה:  21 במרץ 1985 (בן 39) פלסטיין, ארצות הברית 
 לאום:  ארצות הברית
 עמדה:  רץ אחורי
 גובה:  1.85 מטר
 משקל:  100 קילוגרם
 מספר:  28
 מכללה:  אוניברסיטת אוקלהומה
 דראפט:  דראפט ה-NFL‏ 2007, מינסוטה ויקינגס, סבב 1, מספר 7
 קבוצות כשחקן
 2007 - 2016 2017 2017 - 2018 2018 - 2020 2020 2021 2021:  מינסוטה ויקינגס ניו אורלינס סיינטס אריזונה קרדינלס וושינגטון רדסקינס דטרויט ליונס טנסי טייטאנס סיאטל סיהוקס
 הישגים כשחקן
 MVP של ה-NFL‏ (2012) שבע פעמים נבחר למשחק הפרו בול (2007-2010, 2012, 2013, 2015)   ארבע פעמים נבחר לאול-פרו (2008, 2009, 2012, 2015)  רוקי השנה בהתקפה (2007) שחקן ההתקפה של השנה (2012) MVP של הפרו בול (2007) בחירה לנבחרת העשור השני של המאה ה-21 ב-NFL
 
אדריאן פיטרסון (באנגלית: Adrian Peterson; נולד ב-21 במרץ 1985) הוא שחקן פוטבול אמריקאי ששיחק בעמדת הרץ האחורי בליגת ה-NFL. פיטרסון נבחר ל-MVP של ה-NFL בעונת 2012, הוא נבחר שלוש פעמים לנבחרת העונה (אול פרו) ושש פעמים למשחק הפרו בול. פיטרסון מחזיק בשיא היארדים שהושגו בריצה במשחק בודד, 296, הישג אותו קבע ב-2007, במהלך עונתו הראשונה בליגה. נחשב לאחד הרצים הגדולים בתולדות ה-NFL.
ביוגרפיה

פיטרסון בעיר פלסטין שבטקסס, הוריו בוניטה ונלסון היו ספורטאים מצטיינים בתקופת לימודיהם בקולג'. בתיכון הצטיין פיטרסון במקצועות האתלטיקה קלה, כדורסל ופוטבול.
ביוגרפיה > קריירה במכללות

פיטרסון קיבל מלגת ספורטאי מצטיין ושיחק עבור קבוצת הפוטבול של אוניברסיטת אוקלהומה. בעונתו הראשונה שבר מספר שיאי מכללות בריצה, הוא סייע לקבוצתו להשיג מאזן מושלם בעונה הסדירה ולהעפיל למשחק הגמר בו הפסידה לאוניברסיטת דרום קליפורניה. בתום העונה סיים שני במספר הקולות לגביע הייזמן. בעונתו השנייה סבל משבר בקרסולו והחמיץ 4 משחקים. בעונתו השלישית שבר את עצם הבריח והחמיץ שבעה ממשחקי הקבוצה. פיטרסון ויתר על עונתו האחרונה באוניברסיטה והודיע כי הוא מעמיד עצמו לבחירה בדראפט ה-NFL של 2007. למרות הפציעות ורק שלוש עונות בהן שיחק, סיים פיטרסון את תקופתו באוקלהומה כמוביל הקבוצה בכל הזמנים ביארדים שהושגו בריצה.
ביוגרפיה > קריירה ב-NFL

פיטרסון נבחר במקום השביעי בסיבוב הראשון של הדראפט על ידי מינסוטה ויקינגס. כבר במשחקו הראשון בעונה הסדירה רץ מעל ל-100 יארד, כשסיים עם 103 יארד וטאצ'דאון בניצחון על אטלנטה פלקונס. במחזור החמישי שבר את שיא הקבוצה לריצה עם 224 יארד בניצחון על שיקגו ברס, במחזור השמיני שבר את שיא ה-NFL ליארדים שהושגו בריצה במשחק יחיד, כשרץ ל-296 יארד ו-3 טאצ'דאונים בניצחון על סן דייגו צ'רג'רס. את העונה סיים עם 1,341 יארד ו-12 טאצ'דאונים בריצה וכן 268 יארד וטאצ'דאון אחד בתפיסה. בתום העונה נבחר לרוקי המצטיין בהתקפה. הוא נבחר לפרו בול וזכה בפרס ה-MVP של המשחק.
בעונתו השנייה סיים כמוביל הליגה ביארדים בריצה עם 1,760 ובעונתו השלישית הוביל את הליגה עם 18 טאצ'דאונים בריצה. בעונת 2011 נפצע פיטרסון במחזור ה-15 וקרע את רצועת ה-ACL ואת רצועת ה-MCL בברכו. התאוששותו הייתה מהירה מהצפוי והוא שב לשחק במחזור הראשון של עונת 2012. הוא הצטיין בעונה זו והוביל את הליגה עם 2,097 יארדים בריצה (שני בהיסטוריה רק לאריק דיקרסון שהשיג 2,105 יארד ב-1984). בתום העונה נבחר ל-MVP של הליגה ולשחקן ההתקפה המצטיין, כמו כן סיים שני בבחירה לקאמבק של השנה לאחר פייטון מאנינג.
בתחילת עונת 2014 הוגש נגד פיטרסון כתב אישום בגין התעללות בבנו, לאחר שהכה אותו עם מקל במטרה לחנכו. הוויקינגס הוציאו את פיטרסון מההרכב למשחק השני של העונה ולאחר מכן הוא הושעה מפעילות עד לתום העונה על ידי קומישנר הליגה רוג'ר גודל. הוא שב לשחק בעונת 2015 וסייע למינסוטה לזכות בראשות הבית. הוא סיים את העונה כמוביל הליגה בריצה עם 1,485 יארד ו-11 טאצ'דאונים ונבחר לנבחרת העונה (אול פרו). במחזור השני של עונת 2016 סבל פיטרסון מקרע במיניסקוס ונאלץ לעבור ניתוח, הוא שב לשחק במחזור ה-15. בתום העונה הודיעה מינסוטה כי לא תממש את האופציה בחוזהו של פיטרסון לעונת 2017 בשווי 18 מיליון דולר והוא הפך לשחקן חופשי. הוא חתם בקבוצת ניו אורלינס סיינטס ולאחר חמישה מחזורים עבר לשחק באריזונה קרדינלס. בתום העונה שוחרר מחוזהו בקבוצה. ב-2018 הצטרף לוושינגטון רדסקינס, לאחר שתי עונות עבר לדטרויט ליונס. בפתיחת עונת 2021 היה שחקן חופשי, בנובמבר הצטרף לטנסי טייטאנס, הוא שותף בשלושה משחקים בטרם שוחרר מהקבוצה. בדצמבר חתם בסיאטל סיהוקס.
סטטיסטיקה בולטת

נכון לסוף עונת 2020. מודגש: הוביל את הליגה בקטגוריה זו. T - מהלך שהסתיים בטאצ'דאון.
| עונה | קבוצה | ריצה> משחקים | ריצה> ניסיונות | ריצה> יארדים | ריצה> ממוצע | ריצה> יארדים למשחק | ריצה> ריצה ארוכה | ריצה> טאצ'דאונים | תפיסה> תפיסות | תפיסה> יארדים | תפיסה> תפיסה ארוכה | תפיסה> טאצ'דאונים | השמטות | השמטות> איבודים |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | מינסוטה ויקינגס | 14 | 238 | 1,341 | 5.6 | 95.8 | 73 | 12 | 19 | 268 | 60T | 1 | 4 | 3 |
| 2008 | מינסוטה ויקינגס | 16 | 363 | 1,760 | 4.8 | 110.0 | 67T | 10 | 21 | 125 | 16 | 0 | 9 | 4 |
| 2009 | מינסוטה ויקינגס | 16 | 314 | 1,383 | 4.4 | 86.4 | 64T | 18 | 43 | 436 | 63 | 0 | 7 | 6 |
| 2010 | מינסוטה ויקינגס | 15 | 283 | 1,298 | 4.6 | 86.5 | 80T | 12 | 36 | 341 | 34 | 1 | 1 | 1 |
| 2011 | מינסוטה ויקינגס | 12 | 208 | 970 | 4.7 | 80.8 | 54 | 12 | 18 | 139 | 22 | 1 | 1 | 0 |
| 2012 | מינסוטה ויקינגס | 16 | 348 | 2,097 | 6.0 | 131.1 | 82T | 12 | 40 | 217 | 20 | 1 | 4 | 2 |
| 2013 | מינסוטה ויקינגס | 14 | 279 | 1,266 | 4.5 | 90.4 | 78T | 10 | 29 | 171 | 22 | 1 | 5 | 3 |
| 2014 | מינסוטה ויקינגס | 1 | 21 | 75 | 3.6 | 75 | 17 | 0 | 2 | 18 | 9 | 0 | 0 | 0 |
| 2015 | מינסוטה ויקינגס | 16 | 327 | 1,485 | 4.5 | 92.8 | 80T | 11 | 30 | 222 | 49 | 0 | 7 | 3 |
| 2016 | מינסוטה ויקינגס | 3 | 37 | 72 | 1.9 | 24.0 | 13 | 0 | 3 | 8 | 7 | 0 | 1 | 1 |
| ‏ 2017 | ניו אורלינס סיינטס | 4 | 27 | 81 | 3.1 | 20.3 | 11 | 0 | 2 | 4 | 3 | 0 | 0 | 0 |
| ‏ 2017 | אריזונה קרדינלס | 6 | 129 | 448 | 3.5 | 74.7 | 27 | 2 | 9 | 66 | 13 | 0 | 3 | 2 |
| 2018 | וושינגטון רדסקינס | 16 | 251 | 1,042 | 4.2 | 65.1 | 90 | 7 | 20 | 208 | 52 | 1 | 3 | 2 |
| 2019 | וושינגטון רדסקינס | 15 | 211 | 898 | 4.3 | 59.9 | 32 | 5 | 17 | 142 | 22 | 0 | 3 | 2 |
| 2020 | דטרויט ליונס | 16 | 156 | 604 | 3.9 | 37.8 | 38 | 7 | 12 | 101 | 23 | 0 | 0 | 0 |
| סה"כ | סה"כ | 180 | 3,192 | 14,820 | 4.6 | 82.3 | 90 | 118 | 301 | 2,466 | 63 | 6 | 48 | 29 |
פיטרסון מדורג חמישי בכל הזמנים בכמות היארדים בריצה ו-11 בכלל היארדים מקו המגע. הוא מדורג רביעי בכמות הטאצ'דאונים בריצה ועשירי בכלל הטאצ'דאונים.
סטטיסטיקה בולטת > עיסוקים נוספים

צפוי להתחרות בעונה ה-32 של תוכנית המציאות "רוקדים עם כוכבים".
משפחה

לפיטרסון שישה ילדים מנשים שונות. אחד מילדיו אותו לא הכיר, מת בגיל שנתיים לאחר שספג חבטות מבן זוגה של אמו.
ב-2014 הועמד פיטרסון לדין בגין הכאת בנו בן הארבע במקל עץ, הוא הורשע במסגרת עסקת טיעון ונגזר עליו קנס ועבודות לתועלת הציבור.
ג'רי בראון

אדמונד ג'רלד "ג'רי" בראון, הבן (באנגלית: .Edmund Gerald "Jerry" Brown, Jr; נולד ב-7 באפריל 1938) הוא פוליטיקאי אמריקאי שכיהן כמושל קליפורניה בשנים 2011–2019 ו-1975–1983. הוא המושל היחיד בהיסטוריה של קליפורניה שנבחר לארבע כהונות.
קודם לכן כיהן בראון בתפקידים רבים, בהם מזכיר המדינה של קליפורניה (1971–1975), התובע הכללי של קליפורניה (2007–2011) וראש עיריית אוקלנד (1999–2007). בראון התמודד שלוש פעמים בבחירות המקדימות של המפלגה הדמוקרטית לנשיאות ארצות הברית.
ראשית חייו

בראון נולד בסן פרנסיסקו לברניס ופט בראון. אביו היה עורך דין, תובע מחוזי, ובשנים 1959–1967 כיהן כמושל קליפורניה. הוא סיים את לימודיו התיכוניים בשנת 1955 והחל ללמוד באוניברסיטת סנטה קלרה הישועית. כעבור שנה עזב את לימודיו והחל בהכשרה לכמורה, אך בהמשך חזר ללימודים באוניברסיטת קליפורניה בברקלי וסיים בשנת 1961 תואר בלימודים קלאסיים. לאחר מכן למד משפטים באוניברסיטת ייל וסיים ב-1964.
הוא חזר לקליפורניה, עבד בלשכה של השופט מתיו טוברינר בבית המשפט העליון של קליפורניה והצטרף למשרד עורכי דין בלוס אנג'לס. בשנת 1969 נבחר לתפקידו הציבורי הראשון: חבר בוועד המחוזי המפקח על המכללות המקומיות. ב-1970 נבחר לתפקיד מזכיר המדינה של קליפורניה (תפקיד הדומה לשר הפנים של המדינה).
קריירה פוליטית > מושל קליפורניה ה-34

בשנת 1974 התמודד בהצלחה על תמיכת המפלגה הדמוקרטית במועמדותו למשרת המושל ובבחירות הכלליות ניצח את מועמד המפלגה הרפובליקנית יוסטון פלאורנוי. בשנת 1979 נבחר לכהונה נוספת כשמולו התמודד התובע הכללי במדינה אבל יאנגר, והוא זכה ברוב גדול עם הפרש קולות שעמד על יותר ממיליון מצביעים. בשמונה שנות כהונתו, עד 1983, ניהל מדיניות כלכלית שמרנית והקפיד לעשות זאת גם בדוגמה אישית כשהוא מוותר על מגורים במעון המושל ועל נהג פרטי. לאחר שאושר בשנת 1978, למרות התנגדותו של בראון, התיקון ה-13 לחוקת קליפורניה שהפחית את גביית מס הרכוש, העודף התקציבי שנשמר בעקבות מדיניותו היה בעל חשיבות גדולה בשמירה על היציבות הכלכלית.
בתקופת כהונתו הראשונה כמושל הוא פעל רבות בתחום איכות הסביבה והציג הטבות מס לשימוש באנרגיה סולרית. כמו כן הוגדל תקציב מועצת האמנויות של קליפורניה במאות אחוזים ומונו אליה בעיקר אמנים. הצעות אחרות שקידם הייתה רכישת לוויין תקשורת לאספקת אמצעי תקשורת בשעת חירום. בתחום המשפט בראון התנגד לעונש מוות וניצל את סמכות החנינה לביטול עונשים כאלה, כמו גם מינוי השופטת רוז בירד שהתנגדה לעונש מוות לנשיאת בית המשפט העליון של קליפורניה. בשנים 1979 ו-1981 הוא מינה לראשונה בתולדות ארצות הברית גבר ואישה בעלי נטיות הומוסקסואליות מוצהרות למשרת שופט.
בשנים 1976 ו-1980 הציג את מועמדותו במפלגה הדמוקרטית למועמד לנשיאות ארצות הברית. בהתמודדות הראשונה זכה ל-14% תמיכה והיה השני במניין הקולות לאחר המועמד לנשיאות ג'ימי קרטר. מלבד יוזמות כלכליות חדשות, בשנת 1980 הוא הציג בקמפיין חובת שירות לאומי לכל אזרחי ארצות הברית וביקש לקדם ביטוח בריאות. עמדותיו משכו תמיכה מצד אישים שהיו שנויים במחלוקת כמו ג'יין פונדה וג'סי ג'קסון ואחוזי התמיכה שניתנו לו היו נמוכים. בשנת 1982 בחר בראון להתמודד לסנאט של ארצות הברית ולא לכהונה נוספת. הוא נכשל בבחירות וסיים את תפקידו כמושל בשנת 1983.
קריירה פוליטית > פעילותו הציבורית בין כהונות המושל

לאחר סיום הכהונה כמושל בראון נסע ליפן ולמד בודהיזם אצל יאמאדה קאון. בהודו ביקר אצל אמא תרזה ולקח חלק בפעילות סעד לנזקקים. בשנת 1988 חזר לארצות הברית ובשנת 1989 נבחר ליו"ר המפלגה הדמוקרטית בקליפורניה, בראשה עמד עד 1991 ולזכותו נזקפה עלייה במספר התרומות הכספיות למפלגה. הוא הצהיר על כוונתו להתמודד פעם נוספת לסנאט מטעם קליפורניה והוביל בסקרים, אך החליט לנטוש את ההתמודדות ולהציג מועמדותו בפעם השלישית להיות מועמד המפלגה לנשיאות ב-1992. למרות החלטתו שלא לקבל תרומות מעל מאה דולר ומצע בחירות שלא פנה לקהלים רחבים, מועמדותו תפסה תאוצה והוא נחשב לאחד משלושת המועמדים המובילים עד להופעה בפני קהל בוחרים יהודי שבה הצהיר על האפשרות שימנה את ג'סי ג'קסון, שהיה מקורב להנהגת אש"ף, למועמד לתפקיד סגן הנשיא. לאחר הופעה זו הפסיד בכל ההצבעות במדינות הנותרות להכרעה המפלגתית. עם זאת, בוועידה המכרעת להחלטה על המועמד היה השני במניין התומכים לאחר המועמד הנבחר ביל קלינטון.
בראון החל לשדר בשנת 1999 את תוכנית הרדיו היומית "We the people" ובה דן עם מאזיניו בנושאי אקטואליה.
קריירה פוליטית > ראש עיריית אוקלנד

בשנת 1999 התמודד בראון כמועמד עצמאי לראשות עיריית אוקלנד וזכה לתמיכת 59% מהמצביעים. עוד קודם לבחירתו החל לארגן את השינויים הנדרשים בסמכויות ראש העיר ולתת בידו את הכוח הניהולי הנדרש. בכניסתו לתפקיד סבלה העיר מנטישת תושבים ומצב כלכלי רעוע ובשמונה שנות כהונתו הוא גייס למעלה ממיליארד דולר והצליח בשיקום תדמיתה של העיר. שיקום תשתיות העיר כללו חידוש של נמל אוקלנד ומימוש של התוכנית שאושרה על ידי קודמו בתפקיד לבניית מרכז עסקי. שיעור הפשיעה בעיר ירד ב-13%.
קריירה פוליטית > התובע הכללי של קליפורניה

בשנים 2007–2010 היה התובע הכללי של קליפורניה. נושאים שמשכו תשומת לב רבה בתקופה זו נגעו לעונש מוות ולנישואים חד-מיניים.